b'\n_START_ARTICLE_\nOravaisten vaakuna\n_START_PARAGRAPH_\nOravaisten kunnanvaakuna oli Oravaisten kunnan virallinen tunnus, ja se on saanut aiheensa paikkakunnan historiasta. Vaakunan v\xc3\xa4kivasara viittaa vuonna 1703 perustettuun Kimon ruukkiin ja 1736 rakennettuun Oravaisten masuuniin. Kranaatit symbolisoivat Oravaisten taistelua, joka k\xc3\xa4ytiin 14. syyskuuta 1808._NEWLINE_Vaakunan on suunnitellut Gustaf von Numers, ja se vahvistettiin k\xc3\xa4ytt\xc3\xb6\xc3\xb6n 14. syyskuuta 1954. Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 palkeittain asetettu hopeinen v\xc3\xa4kivasara, saatteena sen kummallakin puolella hopeinen, kultaliekkinen kranaatti\xe2\x80\x9d._NEWLINE_Vaakuna j\xc3\xa4i ep\xc3\xa4viralliseksi kotiseutuvaakunaksi 2011, kun Oravaisten kunta yhdistyi V\xc3\xb6yri-Maksamaan kunnan kanssa V\xc3\xb6yrin kunnaksi.'